Liza Loringa
Liza Loringa (angļu: Lisa Loring; dzimusi Liza Enna Desinsesa (Lisa Ann DeCinces) 1958. gada 16. februārī, mirusi 2023. gada 28. janvārī) bija amerikāņu aktrise. Vislabāk zināma pēc Vensdejas Adamsas lomas situāciju komēdijseriālā "Adamsu ģimene" (The Addams Family, 1964—1966), ko atveidoja sešu gadu vecumā. Viņas pirmā loma bija trīs gadu vecumā. Filmējusies dažādos seriālos un B klases slešera filmās. Loringa mira pēc smadzeņu insulta 64 gadu vecumā 2023. gada 28. janvārī.